Cuneiform Tablet KTH 14
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ḫa-na-na-ri-im i-tur₄-DINGIR ù PUZUR₄-a-šùr qí-bi-ma um-ma šu-IŠTAR-ma a-na-kam 10 li-me-e URUDU GAL sí-ki-tim iq-bi-am URUDU iq-bi-am ú-lá ú-šé-pí-am um-ma šu-ut-ma ra-dí-e ù ṣú-ḫa-ar-kà URUDU a-na KÙ.BABBAR ù KÙ.GI li-dí-nu-ma ù lu-ub-lu-nim-ma a-na-kam a-da-na-kum KÙ.BABBAR ù KÙ.GI ra-dí-šu ù ṣú-ḫa-ri e-pu-šu-ma i-na ṣí-li-a-ni-šu ra-dí-um ik-nu-uk-šu-ma is-kam iṣ-ba-at-ma a-na wa-aḫ-šu-ša-na a-ṣé-er GAL sí-ki-tim ú-ba-lá-šu i-na ḫa-ra-nim iš-pu-ru-ma KÙ.BABBAR uš-té-li ú ṣí-li-a-ni ra-qú-tim ša-ḫa-ra-na-a-ma a-ṣé-er GAL sí-ki-tim a šé-lu-im i-zi-iz-ma a-na-kam kà-ru-um ip-nu-a-ma um-ma kà-ru-ma ṣí-li-a-ni-šu ṣí-li-a-ni-šu-ma e-ṭé-er-šu ša-ḫa-ra-na as-li-ma ṣí-li-a-ni a-ṣé-er GAL sí-ki-tim ú-lá uš-té-li a-na É-be-tí-a uš-té-ri-ib-šu-nu um-ma a-na-ku-ma a-li-ik ṣú-ḫa-ri ša iš-tí-kà KÙ.BABBAR iš-ú-mu ru-a-ma zu-ku-a šu-ma-me-en ṣí-li-a-ni ra-qú-tim a-ṣé-er GAL sí-ki-tim ú-šé-li lu i-na pu-ru-uš-ḫa-tim lu a-na-kam a-na qá-qá-da-tí-ni ni-ip-lá-aḫ-me-en lá ta-áš-ta-na-me-a ki-ma a-wi-lu-um na-ba-al-kà-tim ma-al-ú ki-am i-da-an ki-am e-ṭé-er KÙ.BABBAR lá šé-pu-am 2 li-im URUDU e-ri-ší-ma a-dí-šu-um a-na-kam a-ḫu-qar ší-ip-ru-um ša-bu-ú a-ba-ú-a be-lu-ú-a a-tù-nu KÙ.BABBAR lá-qá-ta kà-ra-am mu-ùḫ-ra-ma KÙ.BABBAR lu-šé-ru-ni-ma e-ri-iš-tí a-wi-lim lá a-kà-lá-ma a-na a-wa-tim lá i-tù-ar